Demensforskningsprisen

Vi oppfordrer til å sende inn forslag på kandidater til Demensforskningsprisen 2018.

Nasjonalforeningen for folkehelsen ønsker å stimulere til forskning innen demensfeltet, og samtidig motivere til satsning på demensforskning. Vi utlyser derfor en demensforskningspris, som vil bli utdelt under en høytidelig seremoni i Det Norske Teatret februar 2018.

Det oppfordres til å sende inn forslag på aktuelle kandidater. Frist for innsending er 30. august 2017.

Det skal benyttes et eget skjema (vedlagt):

Demensforskningsprisen nomineres ut fra ett eller flere av følgende kriterier:

1. En forsker eller forskergruppe som har bidratt til banebrytende forskningsresultater som har økt kunnskapsgrunnlaget om risikofaktorer, årsakssammenhenger, forebyggende tiltak, diagnostiske metoder eller effektiv behandling. Dette kan være enten grunnforskning, klinisk forskning eller omsorgsforskning.
2. En forsker eller forskningsgruppe som har hatt et ekstraordinært godt nasjonalt og eventuelt internasjonalt forskningssamarbeid og/eller tverrvitenskapelig samarbeid som kan gå foran som eksempel for andre. Dette kan være enten innen grunnforskning, klinisk forskning eller omsorgsforskning.
3. En ung forsker som har gjort en særlig innsats på områdene nevnt over, og som i framtiden kan innta en sentral rolle i demensforskningen i Norge.

**Demensforskningsprisen** består av et beløp på 200 000 kroner og et grafisk blad.

Nasjonalforeningen for folkehelsens pris for demensforskning skal inspirere til forskning innen demensfeltet i Norge. Samtidig skal den motivere forskere til å satse innen demensforskning. Prisbeløpet er tiltenkt dette formål - og skal benyttes til forskningsrelatert arbeid.

Kandidater kan fremmes fra alle forskningsmiljøer, men det er ikke anledning til å fremme sitt eget kandidatur. Tillitsvalgte i Nasjonalforeningen kan heller ikke motta prisen mens de enda innehar verv.

Nominasjonsskjema med vedlegg sendes:

Nasjonalforeningen for folkehelsen

Att: Anne Rita Øksengård

Postboks 7139 Majorstuen

0307 Oslo

Nominasjonsskjema med vedlegg kan også sendes elektronisk til: anok@nasjonalforeningen.no